บราซิลเป็นประเทศแรกในย่านละตินอเมริกา ที่นำรถประจำทางที่ใช้ไฮโดรเจนเป็นเชื้อเพลิงมารับส่งผู้โดยสารในนคร
เซา เปาโล ซึ่งเป็นนครที่มีประชาชนแออัด คาดว่าการนำรถประจำทางที่ใช้เชื้อเพลิงไฮโดรเจนนี้จะช่วยลดมลพิษในนครที่มีประชาชนแออัดแห่งนั้นได้
ในทุกวันนี้ถ้าคุณขึ้นรถประจำทางไปไหนมาไหนในนคร เซา เปาโล ประเทศบราซิลรถประจำทางที่คุณโดยสารไปอาจใช้เชื้อเพลิงไฮโดรเจน เมื่อเร็วๆ นี้การขนส่งเขตนาครของนคร เซา เปาโล นำรถประจำทางที่ใช้เชื้อเพลิงไฮโดรเจนคันแรก ในจำนวนทั้งหมดห้าคันมาวิ่งรับส่งผู้โดยสารการที่ไฮโดรเจนทำปฏิกิริยากับออกซิเจนจะได้ไฟฟ้ากับน้ำ รถประจำทางคันนั้นใช้ระบบพันธุ์ทางคือ ใช้เชื้อเพลิงไฮโดรเจนและแบตเตอรี่กำลังสูงรถประจำทางคันนั้นสามารถวิ่งได้เป็นระยะทางสามร้อยกิโลเมตร โดยใช้เชื้อเพลิงไฮโดรเจนและแบตเตอรี่จะช่วยให้รถวิ่งต่อไปได้อีกห้าสิบกิโลเมตร รถประจำทางคันนั้น วิ่งรับส่งผู้โดยสารตามชุมชนต่างๆรอบเขตนคร เซา เปาโล โครงการพัฒนาการแห่งสหประชาชาติ ธนาคารโลก องค์การภาคเอกชนและภาครัฐตลอดจนองค์การระหว่างประเทศอื่นๆให้ความสนับสนุนโครงการดังกล่าว เจ้าหน้าที่ของโครงการ คาร์โลสซุนด์กล่าวว่ารถประจำทางคันนั้นเป็นรถประจำทางคันแรกที่ใช้เชื้อเพลิงไฮโดรเจนในละตินอเมริกาและว่ารถดังกล่าวปล่อยควันซึ่งเป็นไอน้ำออกมาอย่างเดียวและเป็นรถที่ปราศจากมลพิษโดยสิ้นเชิงนายคาร์โลส ซุนด์กล่าวว่ารถที่ใช้น้ำมันดีเซล คือต้นเหตุสำคัญที่ทำให้เกิดมลพิษในนครเซา เปาโล ยังไม่มีการประกาศให้ทราบเกี่ยวกับค่าใช้จ่ายในการใช้รถประจำทางคันนั้นรถประจำทางที่ใช้เชื้อเพลิงไฮโดรเจนนั้น เสียค่าใช้จ่ายสูงกว่ารถประจำทางที่ใช้น้ำมันดีเซลแต่นายคาร์โลส ซุนด์กล่าวว่าการลดมลพิษ และฝนกรดจะช่วยลดการเจ็บป่วยด้วยโรคเกี่ยวกับการหายใจในหมู่ชาวนครเซา เปาโล นอกจากนี้ รถประจำทางแบบใหม่ยังวิ่งได้เงียบสนิทและไม่มีเสียงรบกวนชาวบ้านและเฉลี่ยแล้ว ใช้งานได้นานยี่สิบปีดีกว่ารถประจำทางที่ใช้น้ำมันดีเซลซึ่งใช้งานได้นานระหว่างห้าถึงสิบปี นคร เซา เปาโลมีประชากรเกือบยี่สิบล้านคนชาวนคร เซา เปาโลเกือบครึ่งหนึ่ง ขึ้นรถประจำทางไปไหนมาไหนทุกวัน บราซิลเป็นประเทศที่มีอุตสาหกรรมสร้างรถประจำทางที่ใหญ่โต ทันสมัย สามารถแข่งขันกับที่อื่นได้ และเป็นผู้ผลิตรถประจำทางระดับแนวหน้าแห่งหนึ่งของโลกบราซิลหวังว่าโครงการนั้นจะช่วยให้สามารถสร้างรถประจำทาง ที่ใช้ไฮโดรเจนเป็นเชื้อเพลิงเพื่อส่งไปขายยังต่างประเทศได้ในอนาคตอีกด้วย ตามรายงานของบราซิลนอกจากบราซิลแล้วก็ยังมีสหรัฐ จีน เยอรมนีและญี่ปุ่นที่สร้างรถประจำทางแบบนั้นได้ อย่างไรก็ดี มีผู้วิพากษ์ตำหนิว่า ค่าผลิตเชื้อเพลิงไฮโดรเจนนั้นแพงมากและมีพลังงานอย่างอื่นๆ ที่นำมาใช้กับรถประจำทางได้